**Nine Inch Nails** (forkortet **NIN**) er et amerikansk industrial rock-band som ble startet av Trent Reznor i 1988. Som produsent, sanger, tekstforfatter og musiker er Reznor det eneste offisielle bandmedlemmet av Nine Inch Nails. Musikken til bandet spenner over en rekke stiler og sjangre, men har allikevel en karakteristisk musikkstil med bruk av elektroniske instrumenter og elektronisk bearbeiding.

Nine Inch Nails hadde i de tidlige årene liten kommersiell suksess, men ble like fullt godt mottatt i undergrunnsmusikkmiljøene. På 90-tallet vant de to Grammy Awards for sangene «Wish» (1992) og «Happiness in Slavery» (1995), og mange av sangene fikk god spilletid på radio. Bandet har til nå solgt over 20 millioner album på verdensbasis, hvorav 10,5 millioner bare i USA. I 2004 rangerte det amerikanske magasinet *Rolling Stone* Nine Inch Nails som nummer 94 på sin liste over de 100 beste rock-artistene i historien. Til tross for denne anerkjennelsen har Nine Inch Nails vært involvert i flere feider med plateindustrien, særlig i saker som angår Reznors artistiske frihet.

Etter innspillingene av nye album, samler Reznor vanligvis et nytt ensemble for å spille med ham. Disse konsertopptredenene er å anse som selvstendige og uavhengige av Nine Inch Nails' innspillinger i studio. Foruten Reznor på vokal og gitar, er det vanligvis en drastisk endring av oppstillingen mellom hver opptreden.

Det kan i blant gå lang tid mellom utgivelsene av studioalbum fra Nine Inch Nails. Mellom de store utgivelsene har bandet lansert flere EPer og remiksalbum.

Historie
--------

### Oppstarten

I 1987 spilte Trent Reznor keyboard i bandet Exotic Birds som hadde tilholdssted i Cleveland og var ledet av John Malm Jr.. Reznor forlot bandet for å arbeide med egne musikkprosjekter, og tidligere bandkollega Malm fungerte i en periode etter dette som hans manager. På den tiden var Reznor ansatt som assistent og vaktmester ved Right Track Studios, der han fikk tillatelse til å spille inn egne demoer av studioeieren Bart Kostner. Under innspillingen av de første sangene han hadde skrevet, klarte han ikke å finne et band som var i stand til å formidle sangene slik han hadde ønsket. Inspirert av Prince spilte han derfor alle instrumentene, med unntak av trommer, selv. Dette har han han fortsatt med på senere utgivelser av Nine Inch Nails, men han har også hatt et variert samarbeid med andre artister.

### *Pretty Hate Machine*

Det første albumet til Nine Inch Nails, *Pretty Hate Machine*, skrevet, arrangert og innspilt av Trent Reznor, ble utgitt i 1989. Albumet markerte starten på et omfattende samarbeid mellom Trent Reznor og produsentene Adrian Sherwood og Mark «Flood» Ellis. Sherwood hadde tidligere produsert singelen «Down in It» for NIN fra London, England uten å ha møtt Reznor ansikt til ansikt. Sherwood gjorde remikser for Nine Inch Nails inntil 2000, og Flood er kreditert som produsent på de tre første studioalbumene og samtlige av singlene som ble utgitt av bandet frem til 1994.

Diskografi
----------

### Studioalbum

* 1989 – *Pretty Hate Machine*
* 1994 – *The Downward Spiral*
* 1999 – *The Fragile*
* 2005 – *With Teeth*
* 2007 – *Year Zero*
* 2008 – *Ghosts I-IV*
* 2008 – *The Slip*
* 2013 – *Hesitation Marks*
* 2016 – *Not the Actual Events – EP*
* 2017 – *Add Violence – EP*
* 2018 – *Bad Witch*
* 2020 – *Ghosts V: Together*
* 2020 – *Ghosts VI: Locusts*

### Remiksalbum og EP-er

* 1992 – *Broken* (EP)
* 1992 – *Fixed* (EP)
* 1995 – *Further Down the Spiral* (EP)
* 2000 – *Things Falling Apart*
* 2007 – *Year Zero Remixed*
* 2017 – *Add Violence*

### Liveutgivelser

* 1997 – *Closure* (VHS)
* 2002 – *And All That Could Have Been* (CD, DVD, VHS)
* 2007 – *Beside You in Time* (DVD, HD DVD og Blu-ray)

Referanser
----------

1. ↑   Rock and Roll Hall of Fame-ID nine-inch-nails[Hentet fra Wikidata]
2. ↑  Huey, Steve. «Nine Inch Nails». All Music Guide. Besøkt 13. januar 2008. [*død lenke*]
3. ↑  David Bowie (21. april 2005). «Nine Inch Nails». Rolling Stone. Arkivert fra originalen 6. mai 2009. Besøkt 13. januar 2008.
4. ↑  Allan Wigney (3. mars 2006). «NIN keyboardist having a blast». *Ottawa Sun*. Besøkt 13. januar 2008.

Eksterne lenker
---------------

* Offisielt nettsted Rediger på Wikidata

* Mate-URL Rediger på Wikidata

* (en) Nine Inch Nails – kategori av bilder, video eller lyd på Commons Rediger på Wikidata

* (en) Nine Inch Nails – galleri av bilder, video eller lyd på Commons Rediger på Wikidata
* (en) Nine Inch Nails på Internet Movie Database Rediger på Wikidata
* (en) Nine Inch Nails på Apple Music Rediger på Wikidata

* (en) Nine Inch Nails på Discogs Rediger på Wikidata

* (en) Nine Inch Nails på MusicBrainz Rediger på Wikidata

* (en) Nine Inch Nails på SoundCloud Rediger på Wikidata

* (en) Nine Inch Nails på Spotify Rediger på Wikidata

* (en) Nine Inch Nails på Songkick Rediger på Wikidata

* (en) Nine Inch Nails på Last.fm Rediger på Wikidata

* (en) Nine Inch Nails på Last.fm Rediger på Wikidata

* (en) Nine Inch Nails på Genius — sangtekster Rediger på Wikidata

* (en) Nine Inch Nails på AllMusic Rediger på Wikidata
* Nine Inch Nails på Twitter Rediger på Wikidata

* Nine Inch Nails på Facebook Rediger på Wikidata

* Nine Inch Nails på Instagram Rediger på Wikidata

* Nine Inch Nails på YouTube Rediger på Wikidata

* Nine Inch Nails på YouTube Rediger på Wikidata

* Nine Inch Nails på Myspace Rediger på Wikidata

* Nine Inch Nails på Tumblr Rediger på Wikidata
* The Spiral – offisiell fanklubb
* Nine Inch Nails på MySpace

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BBC Things **·** MusicBrainz **·** Discogs **·** AllMusic
 |